Pääs meistrite liigasse on iga jalgpalluri unistus. Kes siis ei sooviks rahakirstu ääres ennast spordisussides ning treeningudressis Rockefellerina tunda? Või kujutada ennast ette piilupart Donaldi rikka sugulasena, kes dollarihunniku otsas värsket ajalehte loeb? Ainuüksi pääs sellesse prestiizhikasse eurosarja toob klubi arvele umbes 18 miljonit krooni, lisaks veel tagasihoidlik võiduboonus (9  miljonit) ning lohutusauhind viigi eest (4,5 miljonit). Alagrupist edasipääsu ning finaalijõudmise taksidest rääkimata. Näe, iga Helsingi JK mängija sai «soojenduseks» superüllatuse eest klubi bossidelt 250 000-kroonise käepigistuse. Pole ju sugugi paha palk ennast poolproffidena reklaamivate mängijate jaoks?